open-index/open-wikipedia-markdown huggingface dataset:
அமானுல்லின்னிக் அமிலம்

**அமானுல்லின்னிக் அமிலம்** (*Amanullinic acid*) என்பது C39H53N9O13S  என்ற மூலக்கூற்று வாய்ப்பாட்டால் விவரிக்கப்படும் ஒரு ரைபோசோமல்லா வளைய பெப்டைடு ஆகும். அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன. அமானுல்லின்னிக் அமிலம் நச்சுத்தன்மை இல்லாத ஓர் அமிலம் என்று வகைப்படுத்தப்படுகிறது. ஏனெனில், அமானுல்லின்னிக் அமிலத்தின் சுண்டெலிகளுக்கான உயிர் கொல்லும் அளவு 20மி.கி/கி.கி அளவே உள்ளது .

## நச்சியல்
பிற அமாடாக்சின்கள் போல புரோமானுல்லின்  பெப்டைடும் ஆர்.என்.ஏ. பாலிமரேசு II நொதியை தடுக்கிறது. 

## மேற்கோள்கள்
 

## புற இணைப்புகள்
*Amatoxins REVISED 

பகுப்பு:அமாடாக்சின்கள்
பகுப்பு:பெப்டைடுகள்
காமா-அமானிட்டின்

**காமா-அமானிட்டின்** (*gamma-Amanitin*) என்பது C39H54N10O13S  என்ற மூலக்கூற்று வாய்ப்பாட்டால் விவரிக்கப்படும் ஒரு வளைய பெப்டைடு ஆகும். γ-அமானிட்டின் என்ற பெயராலும் இதை அழைக்கலாம். எட்டு அமினோ அமிலங்கள் சேர்ந்து இச்சேர்மத்தை உருவாக்குகின்றன. அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன. மரணத் தொப்பி என்று அழைக்கப்படும் அமானிடா பேலோயிடசு காளான் வகையும், அழிக்கும் தேவதை என்று அழைக்கப்படும் அமானிடா விரோசா மற்றும் அமானிடாபிசுபோரிகெராவும் குறிப்பிடத்தக்கவை ஆகும். பிற அமாடாக்சின்கள் போல காமா-அமானிட்டினும்  ஆர்.என்.ஏ. பாலிமரேசு II நொதியை தடுக்கிறது. இதனால் கடத்தி ஆர்.என்.ஏ. வின் தொகுப்பு தடுக்கப்படுகிறது. சிறுநீரக செல்களும் கல்லீரல் செல்களும் குழியப்பகுப்புக்கு உட்படுகின்றன.

## மேற்கோள்கள்

பகுப்பு:வளைய பெப்டைடுகள்
பகுப்பு:அமாடாக்சின்கள்
பகுப்பு:இண்டோல்கள்
பகுப்பு:சல்பாக்சைடுகள்
பகுப்பு:உயிர்வேதியியல்
அமானினமைடு

**அமானினமைடு** (*Amaninamide*) என்பது C39H54N10O13S  என்ற மூலக்கூற்று வாய்ப்பாட்டால் விவரிக்கப்படும் ஒரு வளைய பெப்டைடு ஆகும். அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன. லெப்பியோட்டா, கலேரினா எனப்படும் காளான் வகைகள் குறிப்பிடத்தக்கவை ஆகும். ஆல்பா-அமானிட்டின் பெப்டைடிலிருந்து அமானினமைடு சற்று வேறுபட்டதாகும். அமானினமைடின் டிரிப்டோபேனில் ஓர் ஐதராக்சில் குழு குறைவாக இருக்கும். இதனால் புற ஊதா கதிர் ஈர்ப்பு மாறுபடுகிறது. ஆனால் நச்சுத்தன்மையில் எந்த வேறுபாடும் இல்லை.

## நச்சியல்

பிற அமாடாக்சின்கள் போல அமானினமைடும்  ஆர்.என்.ஏ. பாலிமரேசு II நொதியை தடுக்கிறது. இதனால் கடத்தி ஆர்.என்.ஏ. வின் தொகுப்பு தடுக்கப்படுகிறது. சிறுநீரக செல்களும் கல்லீரல் செல்களும் குழியப்பகுப்புக்கு உட்படுகின்றன. 

## மேற்கோள்கள்
 
## புற இணைப்புகள்
*Amatoxins REVISED 
*Poisonous Mushrooms (German)

பகுப்பு:வளைய பெப்டைடுகள்
பகுப்பு:அமாடாக்சின்கள்
பகுப்பு:இண்டோல்கள்
களக்குடி முனியப்பா சாமி கோயில்

களக்குடி முனியப்பசாமி ஆலயம் என்பது இராமநாதபுரம் மாவட்டம் கீழக்கரை வட்டத்திற்கு உட்பட்ட திரு உத்திரகோசமங்கைக்கு அருகில் உள்ள களக்குடி கிராமத்தில் அமைந்துள்ள காவல் தெய்வம் ஆகும்.

## வரலாறு
இக்கோவிலில் இரவில் மட்டுமே தெய்வ வழிபாடு என்ற ஒரு கொள்கையை பின்பற்றி வருகிறார்கள். இந்த முனியப்பா சாமியை வழிபடுபவர்கள் மாட்டுக்கறி தின்பது கூடாது என்றும் மீறி மாட்டு கரி திண்டு வழிபட்டால் வம்சமே இல்லாமல் போய்விடும் என்றும் ஒரு நம்பிக்கையை கடைப்பிடித்து வருகிறார்கள், அது மற்றும் இன்றி இக்கோவிலில் மாட்டு தோளால் செய்யப்பட்ட மேளங்களும் பயன்படுத்தபட மாட்டாது.

இந்த கிராமத்தை சார்ந்தவர்கள் காலம் காலமாக தாங்கள் விவசாய தொழிலை செய்து வரும் பாண்டியர் வாரிசு என்றும் நாங்கள் உழவுக்கு காளை மாடுகளை பயன்படுத்தி வருவதால் அதை தெய்வமாகவும் வழிபடுகிறோம் ஆதலால் நாங்கள் சாபிடுவதில்லை என்றும் மீறி சாப்பிட்டால் முனியப்பன் எங்களை தண்டித்து விடுவார் என்றும் கூறிகின்றனர்.

## வழிபாடு முறை
இக்கோவில் சரியாக ஆவணி மாதம், முதல் வெள்ளிக்கிழமை அன்று 5மணி அளவில் ஆரம்பிக்கப்படும், இக்கோவிலில் சாமியாக ஆடுபவர் சரியாக ஒருமாத காலம் விரதம் இருந்து சுத்தபத்தமாக இருக்கவேண்டும். இக்கோவிலின் திருவிழா அன்று, 5 மணியளவில்  விரதம் இருந்த, அந்த நபருக்கு பம்பை உடுக்கை முழங்க  அருள் ஏற்றப்படும், சாமி அருள் ஏற்றிய பிறகு சரியாக ஒரு மணி நேரம் ஆணி பொருத்திய காலணியை அணிந்துகொண்டு மக்களுக்கு குறி செல்லவேண்டும், மக்களுக்கு தங்களின் குறிகளை சொல்லிய பிறகு விளைச்சல் நிலங்களை சுற்றி முனியப்பன் வளம் வருவார் ஒவ்வொரு வயல்களிலும் எலுமிச்சை கனிகளை வீசி விட்டு இறுதியாக ஆலயத்தை வந்தடைவார். முனியப்பன் வேட்டை ஆடி வருவதற்குள் பொங்கல் இட்டு சிலைக்கு பூஜைகளை செய்து மக்கள் அனைவரும் முனியப்பன் வருகையை எதிர்பார்த்து இருப்பார்கள். முனியப்பன் வந்தவுடன் குலவை இட்டு மீண்டும் பம்பை உடுக்கை முழங்க முனியப்பனை உற்சாகபடுத்தி  பேய் பிடித்தவர்களுக்கு பேய் ஓட்டபடும் அது மற்றும் இன்றி பில்லி சூனியம் போன்ற வற்றையும் நீக்கப்படும். அதன் பிறகு முனியப்பன் தனது ஓங்கிய அருவளால் 7 ஆடுகளையும் ஒரே வெட்டில் வெட்டி முனியப்பன் அந்த இரத்தத்தை பருகுவார். இதன் பிறகு பக்தர்கள் அனைவருக்கும் பஞ்சாமிர்தம் வழங்கி தேங்காய் பலம் உடைத்தும் முனியப்பன் அருள் புரிவார். மறுநாள் காலையில், வீடு வாரியாக ஒருவீடிற்கு தாலா ஒருகிலோ ஆட்டு கரி வழங்கி பொங்கல் கடலை பொறி தேங்காய் பலம் வழங்கப்படும்.

பகுப்பு:இராமநாதபுரம் மாவட்டத்திலுள்ள கிராமக் கோயில்கள்
அல்மோகலண்ட்டு

**அல்மோகலண்ட்டு** (*Almokalant*) என்பது C18H28N2O3S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இலயமற்ற இதயத் துடிப்புக்கான சிகிச்சையில் ஒரு மருந்தாக இச்சேர்மம் பயன்படுத்தப்படுகிறது . மேலும் இதுவொரு பொட்டாசியம் அயனிக் குழாய் தடுப்பியாகும். எலிகளில் அசாதாரண கருவளர்ச்சி குறைபாடுகளை இச்சேர்மம் ஏற்படுத்துகிறது .  

## மேற்கோள்கள்

பகுப்பு:மருந்துகள்
பகுப்பு:நைட்ரைல்கள்
பகுப்பு:சல்பாக்சைடுகள்
மூ. சி. சீனித்தம்பி

எம். எஸ்.எஸ் என அழைக்கப்படும் மூ.சி. சீனித்தம்பி ஓய்வுபெற்ற அதிபர் ஆவார். வதிரியில் 18 பெப்ரவரி 1920 இல் பிறந்தவர். ஆசிரியராக அதிபராக சமாதான நீதவானாக கூட்டுறவாளராக சமூகசேவையாளராக அறியப்பட்டவர். ஆங்கிலம் இலத்தீன் மற்றும் சிங்களம் ஆகிய மொழிகளில் புலமையுடையவர். தேவரையாளி இந்துக் கல்லூரியில் அதிபராகப் பணியாற்றியவர்.
thumb

### '''கல்வி'''
தேவரையாளி சைவ வித்தியாசாலை, காலி சென்ற் அலோசியஸ் கல்லூரி, கொழும்பு ஆனந்தாக் கல்லூரி மற்றும் 1953 இல் இந்தியாவில் இராசதானிக் கல்லூரியிலும் (Presidency College) கற்றார். 

இலண்டன் மெட்றிக்குலேசன் பரீட்சையில் 1942 இல் சித்தியடைந்தார்

### '''தொழில்'''
ஆசிரியப்பணி : 1949-1953 வரை மாத்தளை சென் தோமஸ்கல்லூரி.

அதிபர்பணி : 1954 - 1979இல் வரை அதிபர் பணி தேவரையாளி இந்துக் கல்லூரி.http://noolaham.net/project/282/28181/28181.pdf

### '''சமூகப் பணிகள்'''
07.05.1957 இல் தேவரையாளி இந்துக் கல்லூரியை உயர்தர ஆங்கிலப் பாடசாலையாக தரமுயர்த்தப் பாடுபட்டார்.https://thaiveedu.com/index.php/8-monthly/18-november-2016.html&#x5D;&#x5D;  

1981 இல் வதிரி அபிவிருத்தி நிலையத்தின் தாபகத் தலைவர். 

சுற்று வாசிப்பு, இலக்கிய மன்றம், வீதியோட்டம் ஆகியவற்றை மாணவர்களிடையே ஊக்குவித்து வளர்த்தெடுத்தார். 

1966 இல் வல்லை கூட்டுறவு வைத்தியசங்கத்தின் அங்கத்தவர். 

1969-1975 வரை இந்து கலாசார அமைச்சின் ஆலோசகர். 

1975 இல் கட்டைவேலி  நெல்லியடி ப.நோ.கூ.சங்கத்தின் தலைவர். 

. 

### '''வெளியீடுகள்'''
1.   ஆய்வுக்கட்டுரை : “Regional and Cultural Traditions in the Development of Human Rights in Sri Lanka.”1980, Human Rights Centre, Sri Lanka Foundation Institute.

2.   ஆய்வுக்கட்டுரை : “National Local and Regional Arrengements for the Promotion and Protection of Human Rights in the Asion Region”  united Nations Regional Seminar, 1982.

### '''பெற்ற கௌரவம்'''
கல்விச் சேவைக்காகவும் சமூகசேவைக்காகவும் **MAN OF ACHIEVEMENT AWARD** 1988 ஆம் ஆண்டு CAMBRIDGE INTERNATIONAL BIOGRAPHICAL INSTITUTE வழங்கிக் கௌரவித்தது.

### வெளியிணைப்பு
http://aavanaham.org/islandora/object/noolaham%3A18843 நினைவுப் பேருரை

http://aavanaham.org/islandora/object/noolaham%3A8888 வதிரி அபிவிருத்தி நிறுவன தாபகர்

http://noolaham.net/project/282/28181/28181.pdf தேவரையாளி இந்து

http://www.sundaytimes.lk/031019/plus/appreciation.htmHis selfless service will be remembered

http://www.chemamadu.com/index.php?pg=bookview.php&id=U00000034 பொ. கனகசபாபதியின் "எம்மை வாழ வைத்தவர்கள்" நூலில் மூ.சி.சீனித்தம்பி



பகுப்பு:1920 பிறப்புகள்
ஒசகோட்டே

**ஒசகோட்டே** அல்லது **ஹொசகோட்டே** (**Hoskote**) இந்தியாவின் கர்நாடகா மாநிலத்தில் உள்ள பெங்களூரு ஊரக மாவட்டத்தின் நிர்வாகத் தலைமையிடம் ஆகும். இங்கு 23 வார்டுகள் கொண்ட ஒசகோட்டே நகராட்சி உள்ளது. ஒசகோட்டே நகரம், பெங்களூருக்கு வடகிழக்கே 27 கி.மீ. தொலைவில், தேசிய நெடுஞ்சாலையில் உள்ளது.

## வரலாறு
மராத்தியப் பேரரசின் படைகளுக்கும், பிரித்தானியக் கிழக்கிந்தியக் கம்பனி படைகளுக்கும்,  முதலாம் ஆங்கிலேய மைசூர் போரின் தொடர்ச்சியாக ஒசகோட்டே நகரத்தில் 22-23 ஆகஸ்டு 1768 அன்று போர் நடைபெற்றது.

## மக்கள்தொகை பரம்பல்
23 வார்டுகள் கொண்ட ஒசகோட்டே நகராட்சியின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை  56,980 ஆகும். அதில் ஆண்கள்  29,261  ஆகவும்; பெண்கள்  27,719  ஆகவும் உள்ளனர். பாலின விகிதம் 1000 ஆண்களுக்கு, 956 பெண்கள் வீதம் உள்ளனர். சராசரி எழுத்தறிவு  86.22%%  ஆகவுள்ளது. ஆறு வயதிற்குட்பட்ட குழந்தைகள் 6825    ஆகவுள்ளனர். ஹோஸ்கோட் மக்கள்தொகையில் இந்துக்கள்    74.86%  ஆகவும், இசுலாமியர்கள்  22.24%   ஆகவும், கிறித்தவர்கள்  2.30% ஆகவும், மற்றவர்கள் 0.60%  ஆகவும் உள்ளனர். இங்கு கன்னடம் மற்றும் தமிழ் மொழிகள் பேசப்படுகிறது.

## மேற்கோள்கள்

## வெளி இணைப்புகள்
* ஒசகோட்டே நகராட்சியின் இணையதளம் 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:பெங்களூர் ஊரக மாவட்டத்தில் உள்ள ஊர்களும் நகரங்களும்
நெல்லி அகினியன்

**நெல்லி அகினியன்** (*Nelly Aginian*)  என்பவர் ஆர்மீனியா நாட்டு பெண் சதுரங்க கிராண்டு மாசுட்டர் ஆவார். இவர் 1981 ஆம் ஆண்டு ஆகத்து 4 அன்று பிறந்தார்.

## சதுரங்க வாழ்க்கை

2001 ஆம் ஆண்டு இவர் ஒரு பெண் அணைத்துலக சதுரங்க மாசுட்டர் என்ற தலைப்பையும் 2005 ஆம் ஆண்டில் பெண் சதுரங்க கிராண்டு மாசுட்டர் என்ற பட்டத்தையும் பெற்றார். 2005 ஆம் ஆண்டு அலுசுட்டா நகரில் நடைபெற்ற அனைத்துலக சதுரங்கப் போட்டியில் அகினியன் முதலாவது இடத்தைப் பிடித்தார். இவர் மைக்கா ஏரவான் சதுரங்க கழகத்தின் உறுப்பினர் ஆவார். 2006 ஆம் ஆண்டு கழகங்களுக்கு இடையில் நடைபெற்ற ஐரோப்பிய கோப்பை சதுரங்கப் போட்டியில் இவர் அங்கம் வகித்த கழகம் போட்டியில் வென்றது.   
2003 ஆம் ஆண்டு பல்கேரியாவின் பிளோவிடிவ் நகரில் நடைபெற்ற  5 ஆவது ஐரோப்பிய அணி சதுரங்க சாம்பியன்பட்டப் போட்டியில் தங்கப் பதக்கம் வென்ற ஆர்மீனிய மகளிர் குழுவில் அகினியன் இடம்பெற்றிருந்தார்..

இந்த அணியே இப்பட்டத்தை வென்ற முதலாவது ஆர்மீனிய மகளிர் அணியாகும் 2007 ஆம் ஆண்டு நடைபெற்ற ஐரோப்பிய அணி சதுரங்க சாம்பியன்பட்டப் போட்டியில் வெண்கலப் பதக்கம் வென்றபோதும் இவர் அந்த அணியில் இடம்பெற்றிருந்தார் . 2005, 2009, 2011 ஆம் ஆண்டுகளிலும் இவர் அங்கம் வகித்த ஆர்மீனியாவின் மகளிர் அணி பங்கு பெற்று விளையாடியது. இவ்வாண்டுகளில் இவர்கள் பதக்கம் ஏதும் வெல்லவில்லை.

2007, 2009, 2011 ஆம் ஆண்டுகளில் நடைபெற்ற பெண்கள் அணிகளுக்கு இடையிலான உலக சதுரங்க போட்டிகளில் அகினியன் மூன்று முறையும் பங்கேற்று விளையாடினார் 

பெண்கள் சதுரங்க ஒலிம்பியாடு போட்டிகளில் ஆர்மீனியாவின் சார்பாக அகினியன் இதுவரை ஏழுமுறை பங்கேற்று விளையாடியுள்ளார். (1996, 1998, 2000, 2004, 2006, 2008 மற்றும் 2010) 33 ஆவது சதுரங்க ஒலிம்பியாடு, 34 ஆவது சதுரங்க ஒலிம்பியாடு, 36 ஆவது சதுரங்க ஒலிம்பியாடு, 37 ஆவது சதுரங்க ஒலிம்பியாடு, 38 ஆவது சதுரங்க ஒலிம்பியாடு, 39 ஆவது சதுரங்க ஒலிம்பியாடு போட்டிகளில் அகினியன் பங்கேற்ற ஆட்டங்கள் இடம்பெற்றுள்ளன .

## மேற்கோள்கள்
 
## புற இணைப்புகள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:ஆர்மீனிய சதுரங்க வீரர்கள்
மறிமான் எலி

**மறிமான் எலி** (*Tatera indica*) என்பது பாலைவன எலி வகையைச் சேர்ந்த கொறிணி ஆகும். இது தென்னாசியாவில் உள்ள சிரியாவில் இருந்து வங்காளதேசம் வரை உள்ள பகுதிகளில் காணப்படுகிறது.

## மேற்கோள்கள்

பகுப்பு:எலிகள்
ரீனா ராய்

**ரீனா ராய்** (Reena Roy) 1957 ஜனவரி 7 அன்று பிறந்த  ஒரு இந்தித் திரைப்பட நடிகையாவார். 1972 இலிருந்து 1985 வரை பல படங்களில் முன்னணி பாத்திரங்களில் நடித்துள்ளார் மற்றும் அந்த சகாப்தத்தின் முன்னணி நடிகை ஆவார். அவருடைய காலத்தின் மிக உயர்ந்த ஊதியம் வாங்கும் நடிகையாக அவர் இருந்தார். இவருக்கு, சினிமாவில் பங்களிப்புக்காக ஷர்மிளா தாகூருடன் இணைந்து 1998 இல் பிலிம்ஃபேர் வாழ்நாள் சாதனையாளர் விருது வழங்கப்பட்டது. அவர் பெண்களுக்கு முக்கியத்துவம் சார்ந்த பாத்திரங்களில் நடித்து வந்தார். அவருடைய படமான "அப்னாபன்" (1977) திரைப்படத்தில் நடித்ததற்காக சிறந்த துணை நடிகைக்கான பிலிம்பேர் விருதினைப் பெற்றார், மேலும் ''நாகின்'' (1976) மற்றும் ஆஷா (1980). ஆகிய படங்களில் நடித்ததனால் சிறந்த துணை நடிகைக்கான பிலிம்பேர்  விருதுக்கு பரிந்துரைக்கப்பட்டார்.

## ஆரம்ப வாழ்க்கை மற்றும் பின்னணி
ரீனா ராய் "சாய்ரா அலி" என்ற பெயருடன் நடிகர் சாதிக் அலிக்கும் , சர்தா அலிக்கும் மூன்றாவது மகளாகப் பிறந்தார்.  பெற்றோர் விவாகரத்து பெற்றுக் கொண்டனர், இவருக்கு மூன்று உடன்பிறப்புகள் அவளுக்கு உண்டு. அவரது தாயார் விவாகரத்திற்குப் பிறகு நான்காவது குழந்தைக்கு ரூபா ராய் என மறுபெயரிட்டார். அவரது முதல் படத்தின் தயாரிப்பாளரால் ரீனா ராய் என மாற்றப்பட்டது மற்றும்   அவரது தாய் மற்றும் உடன்பிறந்தவர்களின் பொருளாதாரதிற்கு உதவியாக இருக்க முடிவெடுத்து  தனது இளம் வயதிலேயே திரைப்படங்களில் நடிக்கத் முடிவெடுத்து திரைப்படங்களில் நுழைந்தார்.

## சொந்த வாழ்க்கை
அவருக்கு பார்கா மற்றும் அஞ்சு என இரு சகோதரிகள் இருக்கின்றனர். மேலும் ராஜா என்ற ஒரு சகோதரன் உண்டு. 1983 இல், அவர் புகழின் உச்ச நிலையில் இருந்தபோது, திரைப்படத் தொழிலில் இருந்து வெளியேறி பாக்கித்தான் மட்டை பந்து வீரர் முகுசின் கானை திருமணம் செய்து கொண்டார். பிற்கு இவர்கள் விவாகரத்து பெற்றனர். ஆரம்பத்தில் ரீனா இவரது தனது மகள் சனம் உடன் இருந்தார்.

## குறிப்புகள்

## வெளி இணைப்புகள்
* 
* https://web.archive.org/web/20010508162759/http://www.geocities.com/Hollywood/Cinema/2623/reena.html
* http://www.hindustantimes.com/news/specials/slideshows/80s/ReenaRoy.htm 
* http://www.parinda.com/profile/994/reena-roy 

பகுப்பு:இந்தியத் திரைப்பட நடிகைகள்
பகுப்பு:1957 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
அன்னா அக்சாருமோவா

**அன்னா அக்சாருமோவா** (*Anna Akhsharumova*, பிறப்பு: சனவரி 9, 1957) என்பவர் உருசியா நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் சதுரங்க கிராண்டு மாசுட்டர் போரிசு குல்கோவின் மனைவியுமாவார்.

இவ்விருவரும் 1970 களில் சோவியத் நாட்டில் அகதிகளாக மிகவும் பிரபலமாக இருந்தனர். இறுதியாக இவர்கள் 1986 ஆம் ஆண்டில் அமெரிக்காவில் குடியேற அனுமதிக்கப்பட்டனர். 1976 ஆம் ஆண்டு உருசிய பெண்கள் சாம்பியன் பட்டப் போட்டியில் அக்சாருமோவா  வெற்றி பெற்றார். 1987 இல் அமெரிக்காவில் நடைபெற்ற அமெரிக்கப் பெண்கள் சதுரங்க சாம்பியன் பட்டப் போட்டியிலும் இவர் வெற்றி பெற்றார்.

1988, 1990, 1996 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் அமெரிக்காவின் சார்பாக பங்கு பெற்று விளையாடினார் .

1989 ஆம் ஆண்டில் அன்னா அக்சாருமோவாவின் எலோ தரப்புள்ளிகள் 2400 ஆக இருந்தது. இதுவே இவரது அதிகபட்ச புள்ளிகளும் ஆகும்.

## மேற்கோள்கள்

## வெளி இணைப்புகள்
*U.S. Women's Chess Champions
*Anna Aksharumova at ChessGames.com

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அமெரிக்கர்கள்
பகுப்பு:உருசிய சதுரங்க வீரர்கள்
வெற்றித் தூண்

[thumb|right|வெற்றித் தூண், [சித்தோர்கார் கோட்டை, இராஜஸ்தான், இந்தியா]]

**துவஜம்** அல்லது **வெற்றித் தூண்** (*Dhvaja*)  இந்து சமயம், பௌத்தம் மற்றும் சமண சமயங்களின் வழிபாட்டுத் தலங்களில் காணப்படும் எட்டு மங்கலச் சின்னங்களைக் குறிக்க பயன்படுத்தும் *பதாகை* அல்லது *கம்பம்* அல்லது *தூண்* ஆகும்.

## இந்து சமயத்தில்
இந்து சமயக் கோயில்களில் கருவறைக்கு முன்னர் நிறுவப்படும் வெற்றிக் கம்பங்களில், விஷ்ணு கோயில்களில் கருடக் கொடியும், சிவன் கோயில்களில் நந்திக் கொடியும், முருகன் கோயில்களில் சேவற் கொடியும், அம்பாள்  கோயில்களில் திரிசூலக் கொடியும் காணப்படும்.

## இதனையும் காண்க
* கொடிமரம்
* கம்பம்
* சிற்பத்தூண்
* ரொசெட்டாக் கல்
* கல்தூபி
* தூபி

## மேற்கோள்கள்

பகுப்பு:கோயில் கட்டிடக்கலை
பகுப்பு:பௌத்த கட்டிடங்கள்
அஸ்வினி கல்சேகர்

**அஸ்வினி கல்சேகர்** (Ashwini Kalsekar) ஒரு இந்திய  நடிகை ஆவார், இவர் ஏக்தா கபூரின் தொலைக்காட்சித்  நாடகத் தொடரான "கசாம் சே" என்ற நிகழ்ச்சியில் "ஜிக்யாசா வாலியா" என்ற பாத்திரத்திலும்  மற்றும் "ஜானி காதர்" என்ற தொடரில் பிரகாஷின் மனைவி வர்ஷா பாத்திரத்திலும் நடித்ததற்காக பெரிதும் அறியப்படுகிறார்.

## சொந்த வாழ்க்கை
அஸ்வினி கல்சேகர் கொங்கனி தேசஸ்த் பிராமணர் குடும்பத்தின் கோயன் பரம்பரையில் 1970 ஜனவரி 22 அன்று மகாராஷ்டிர மாநிலம் மும்பையில் பிறந்துள்ளார். இவரதுஇ த்ந்தை அனில் கல்சேகர் ஒரு வங்கியில் பணி புரிந்தவர். 1991இல் அஸ்வினி தனது இளங்கலைப் பட்டப்படிப்பை மும்பையில் முடித்தார். அவர் 1991 ல் இருந்து 1994 வரை படிப்பை முடித்த பிறகு நாடகத்த்தில் நுழைந்தார். 1992 ல் இருந்து 1993 வரை நடிகை நீனா குப்தா விடம் நடிப்பு பயிற்சி மேற்கொண்டு, தனது கனவை நினைவாக்க முயன்றார். 1992 முதல் 1995 வரை "முசாமீல் வாகில்" என்ற நாடக பயிற்சியாளரிடம் இவர் பயிற்சி பெற்றார். அஸ்வினி நன்கு பயிற்சியளிக்கப்பட்ட கதக் நடனக் கலைஞர் ஆவார்.
அஷ்வினி 1998 ல் நிதிஷ் பாண்டே என்பவரைத் திருமணம் செய்து கொண்டார். 2002 ஆம் ஆண்டில் பல்வேறு அறியப்படாத காரணங்களால் இவர்கள் பிரிந்தனர். பின்னர் அவர் திரைப்படம் மற்றும் தொலைக்காட்சி நடிகரான முரளி ஷர்மாவை திருமணம் செய்துகொண்டார்.

## தொழில்
1996 இல், அஸ்வினி மராத்தி திரைப்படமான "துலா ஜபார் லா" படத்தில் நடித்தார். தொடர்ந்து மராத்தியில் பல படங்களில் நடித்தார், அங்கு அவர் துணை கதாபாத்திரங்களில் நடித்தார்.

1990 களின் நடுப்பகுதியில் அவர் "சாந்தி" போன்ற தொடர் நிகழ்ச்சிகளுடன் தனது தொலைக்காட்சி வாழ்க்கையைத் தொடங்கினார்,

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:1970 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
சாய்ரா பானு

**சாய்ரா பானு** (பிறப்பு 23 ஆகஸ்ட் 1944), **சாய்ரா பானோ** என்றும் அழைக்கப்படுகிறார். இந்திய திரைப்பட நடிகை மற்றும் திரைப்பட நடிகர் திலிப் குமாரின் மனைவி.  1961 முதல் 1988 வரை பல பாலிவுட் படங்களில் நடித்துள்ளார். 1982 ஆம் ஆண்டு கலாநிதி இயக்கத்தில் வெளி வந்த தமிழ் படமான "கடவுளுக்கு ஒரு கடிதம்" திரைப்படத்தில் நடிகர் ராஜிவுக்கு இணையாக கதாநாயகியாக நடித்தார்.

## ஆரம்ப வாழ்க்கை
சாயிரா பானு நடிகை  நசீம் பானு அவர்களின் மகள் ஆவார்.

சாய்ரா தனது குழந்தை பருவத்தில் பெரும் பகுதியை லண்டனில் கழித்தார்.

## தொழில்
1960 ஆம் ஆண்டில் சைரா பானு, தனது 16 வது வயதில் இந்தித் திரைப்படங்களில் இவர் அறிமுகமானார்.  1961 ஆம் ஆண்டில் *ஜங்கிளீ* என்ற படத்தில் ஷாமி கபூருடன் கதாநாயகியாக அறிமுகமானார், அதில் இவர் சிறந்த நடிகைக்கான முதல் பிலிம்பேர் பரிந்துரைப் பெற்றார்.  இந்த படத்தின் பிரபலமான பாடல் "யாஹூ!  !  சஹாய் கோய் முஜே ஜங்கிள் கே " முகம்மது ரஃபி பாடினார்.

## தனிப்பட்ட வாழ்க்கை
சாய்ரா பானு 1966 இல் நடிகர் திலீப் குமாரை மணந்தார்.  1963 முதல் 1969 வரை இந்தித் திரைப்படத்தில் மூன்றாவது அதிக ஊதியம் கொண்ட நடிகை சாய்ரா பானு ஆவார். 1971 முதல் 1976 வரை நான்காவது அதிக ஊதியம் பெற்ற நடிகை ஆவார். 2017 ஆம் ஆண்டு நில அபகரிப்பு கும்பல் தங்கள் வீட்டை அபகரிக்க முயல்வதாக டுவிட்டரில் புகார் தெரிவித்தார். "பிரதமர் மோடி அவர்களை சந்திக்க விரும்புகிறேன். இதற்காக எனக்கு நேரம் ஒதுக்க வேண்டும். முதல்வர் தேவேந்திர பட்னாவிஸின் தொடர் வாக்குறுதிகளை நம்பி களைப்படைந்துவிட்டேன். எனது கணவர் திலீப்      குமாருக்கு சொந்தமாக உள்ள ஒரே ஒரு வீட்டை, நில மோசடியாளரான சமீர் போஜ்வானியிடமிருந்து பாதுகாக்க நீங்கள் தான் உதவ வேண்டும். நீங்கள்தான் எனக்கு கடைசி நம்பிக்கை" என்று கூறினார்.

## குறிப்புகள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:1944 பிறப்புகள்
பகுப்பு:இந்திய முஸ்லிம்கள்
பாலக் முச்சால்

**பாலக் முச்சால்** (Palak Muchhal) 1992 மார்ச் 30 அன்று பிறந்த இவர் ஓர் இந்தியப் பின்னணிப் பாடகர் ஆவார். 
இதயக் கோளாறினால் பாதிக்கப்படும் ஏழை குழந்தைகளுக்கு நிதியுதவி வழங்கும் பொருட்டு அவர் மற்றும் அவரது தம்பி பாலாஷ் முச்சால் ஆகிய இருவரும் இணைந்து இந்தியாவிலும் வெளிநாடுகளிலும் மேடை நிகழ்ச்சிகளை நடத்துகின்றனர். 16 ஆம் ஆண்டு டிசம்பர் 8 ஆம் தேதி வரை, அவர் தொண்டு நிகழ்ச்சிகள் மூலம் நிதி திரட்டினார், இது 1333 இதய நோய்களால் பாதிக்கப்பட்ட குழந்தைகளை காப்பாற்ற உதவியது. சமூக செயல்பாடுகளில் ஈடுபடுவதற்காக  கின்னஸ் உலக சாதனைகள் மற்றும் லிம்கா சாதனைகள் புத்தகம் ஆகியவற்றில் முச்சால் இடம் பெற்றார். அவரது பணியானது, இந்திய அரசு மற்றும் பிற பொது நிறுவனங்கள் பல்வேறு விருதுகள் மூலம் அங்கீகரிக்கப்பட்டுள்ளது .
இந்தி திரைப் படங்களுக்கு பின்னணி பாடகராக முச்சால் இருக்கிறார். "ஏக் தா டைகர்" (2012), "ஆஷிக் 2" (2013)," கிக் (2014), "ஆக்சன் ஜாக்சன்" (2014) "மெய்மறந்தேன் பாராயோ" (2015) "எம். எஸ். தோனி" (2016) மற்றும் காபில் (2017) போன்ற படங்களில் இவர் பணியாற்றியுள்ளார்.
## பின்னணி

பாலக் முச்சால் இந்தூரிலுள்ள ஒரு மார்வாரி குடும்பத்தில் 1992 மார்ச் 30 அன்று பிறந்தார்.  இவர் தூய சைவம்.
அவரது தாயார், அமிதா முச்சால், ஒரு இல்லத்தரசி, மற்றும் அவரின் தந்தை, ராஜ்குமார் முச்சால், ஒரு தனியார் நிறுவனத்தில் பணியாற்றுகிறார். அவருக்கு பாலாஷ் முச்சால் என்ற ஒரு தம்பி இருக்கிறார். அவர் இந்தூர், சினே நகர் ஸ்ரீ ஆக்ரேசன் வித்யாலயா பள்ளியில் படித்தார். மே மாதம் 2013 ஆம் ஆண்டில், முச்சால் தனது இறுதி வருடத்தில், இளங்கலை வணிகவியல் பட்டம் பெற்றார்.
ராஜஸ்தானின் பிரதாப்கர் மாவட்டத்தில் சோட்டாசத்ரி நகரில் முச்சாலின் தாத்தாவின் வீடு உள்ளது. அவர் நான்கு வயதிலேயே பாடுவதற்குத் தொடங்கினார். அவர் இந்திய பாரம்பரிய இசை இல் பயிற்சி பெற்றார். இந்தி, சமசுகிருதம், குஜராத்தி, ஒரியா, அசாமி, இராச்சசுத்தானி, பெங்காலி, போச்புரி, பஞ்சாபி, மராத்தி, கன்னடா, தெலுகு, தமிழ், சிந்தி மற்றும் மலையாளம் போன்ற 17 வெவ்வேறு மொழிகளில் முச்சால் பாடுகிறார்.
### 2011–present

2011 ஆம் ஆண்டில், முச்சால் தொழில்முறை பின்னணி பாடகியாக பாலிவுட்டில் நுழைந்தார், ஆனால் குழந்தை இதய நோயாளிகளுக்கு உதவ அவரது முயற்சிகள் தொடர்ந்தது. ஆகஸ்ட் 2015 வரை, அவரால் எழுப்பப்பட்ட நிதி 800 குழந்தைகளின் உயிர்களை காப்பாற்ற உதவியது.

## குறிப்புகள்

## வெளி இணைப்புகள்

*
*Palak Muchhal at பாலிவுட் ஹங்கமா

பகுப்பு:1992 பிறப்புகள்
பகுப்பு:வாழும் மக்கள்
ஒல்கா அலெக்சாண்ட்ரோவா

**ஒல்கா அலெக்சாண்ட்ரோவா** (*Olga Alexandrova*) என்பவர் உக்ரைனில் பிறந்த எசுப்பானியா நாட்டு பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு சனவரி மாதம் 28 ஆம் நாள் பிறந்தார். பெண் கிராண்டு மாசுட்டர், அனைத்துலக பெண் சதுரங்க மாசுட்டர் என்ற பட்டங்களை ஒல்கா பெற்றுள்ளார்.
எசுப்பானியா நாட்டு கிராண்டு மாசுட்டர் மிகுவெல் இல்லெசுகாசு என்பவரை இவர் திருமணம் செய்து கொண்டுள்ளார். 2011 ஆம் ஆண்டு நடைபெற்ற எசுப்பானிய தேசிய சதுரங்க சாம்பியன் பட்டப் போட்டியின் இறுதிச்சுற்றில் இவ்விருவரும் ஒருவரையொருவர் எதிர்த்துப் போட்டியிட வேண்டிய இக்கட்டான சூழல் ஏற்பட்டது. அந்த ஆட்டத்தை சமநிலையில் முடித்துக் கொள்ள இருவரும் ஒப்புக் கொண்டனர். இதனால் ஆள்வார் அலோன்சோ ரோசெல் சமநிலை முறிவு போட்டியின் மூலம் அப்போட்டியில் பட்டம் வென்றார்   
2004 ஆம் ஆண்டு நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியிலும், 2013 ஆம் ஆண்டு நடைபெற்ற எசுப்பானியா பெண்கள் சதுரங்க சாம்பியன் பட்டப் போட்டியிலும் ஒல்கா வெற்றி பெற்றார். 
உலகப் பெண்கள் சதுரங்க சாம்பியன் பட்டப் போட்டியில் ஒல்கா இரண்டு முறை போட்டியிட்டுள்ளார். 
## மேற்கோள்கள்
 
## புற இணைப்புகள்
*Olga Alexandrova chess games at 365Chess.com

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:எசுப்பானியப் பெண்கள்
மெதினா வார்தா ஆலியா

**மெதினா வார்தா ஆலியா** (*Medina Warda Aulia*) என்பவர் இந்தோனேசியாவைச் சேர்ந்த பெண் சதுரங்க கிராண்டு மாசுட்டர் ஆவார் . இவர் 1997 ஆம் ஆண்டு சூலை மாதம் ஏழாம் ஆம் நாள் யகார்த்தாவில் பிறந்தார்.2013 ஆம் ஆண்டு முதல் பெண் கிராண்டு மாசுட்டர்  என்ற பட்டத்துடன் சதுரங்கம் ஆடி வருகின்றார். 
## சாதனைகள்
*2008 ஆம் ஆண்டு நடைபெற்ற 11 வயதுக்கு உட்பட்டோர் பிரிவுக்கான 4 ஆவது உலகப் பள்ளிகள் சதுரங்க சாம்பியன் பட்டப் போட்டியில் வெற்றி
*010 ஆம் ஆண்டு நடைபெற்ற 10 ஆவது ஆசிய மற்றும் 12 வயதுக்கு உட்பட்டோர் பிரிவுப் போட்டியில் வெற்றி  
*2011 ஆம் ஆண்டு நடைபெற்ற 2 ஆவது ஆசியப் பெண்கள் சதுரங்க சாம்பியன் பட்டப் போட்டியில் வெற்றி.
*2011 தென்கிழக்கு ஆசிய விளையாட்டுகளில் பெண்கள் தனிநபர் விரைவு சதுரங்கப் போட்டியில் வெள்ளிப் பதக்கம்.
*2013 தென்கிழக்கு ஆசிய விளையாட்டுகளில் பெண்கள் தனிநபர் விரைவு சதுரங்கப் போட்டியில் வெண்கலப் பதக்கம். 
## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:இந்தோனேசிய மக்கள்
நேஹா துபியா

**நேஹா துபியா** (Neha Dhupia) 27 August 1980 ஆகஸ்ட் 27 அன்று பிறந்த இந்திய நடிகை மற்றும் அழகு நிகழ்ச்சிகளில் வென்றவர் ஆவார். இவர் இந்தி, பஞ்சாபி, தெலுகு மற்றும் மலையாளம் போன்ற மொழிகளில் நடித்துள்ளார். மேலும் இவர் 2002 ஃபெமினா மிஸ் இந்தியா அழகு நிகழ்ச்சியில் வென்றவர். இவரது பாலிவுட் அறிமுகம் "கயாமத்: சிட்டி அன்டர் த்ரட்" என்ற திரைப்படமாகும்.

## இளமைக் காலம்
துபியா இந்தியவின் கொச்சியில் ஒரு சீக்கிய குடும்பத்தில் பிறந்துள்ளார். இவரின் தந்தை கமாண்டர் பிரதீப் சிங் துபியா இந்தியக் கடற்படையில் பணி புரிந்தவர், மற்றும்  இவரின் தாயார், மன்பிந்தர் (பப்லி துபியா) ஒரு இல்லத்தரசி ஆவார். அவர் கடற்படையினருக்கான குழந்தைகள் பள்ளியில் பயின்றார், பின்னர் புது தில்லி ,தவுலா குவானில் இருக்கும் இராணுவ பொது பள்ளிக்கு மாற்றப்பட்டார்..புதுதில்லியில் உள்ள தில்லி பல்கலைக்கழகத்துடன் இணைந்த இயேசு மற்றும் மேரி கல்லூரியில் வரலாறு பட்டம் பெற்றார்.

## தொழில்
துபியா புது தில்லியில் சுவரெழுத்து என்ற ஒரு நாடகத்தில் அறிமுகமானார். பின்னர் அவர் இன்டிபாப் இசைக்குழுவான  யுபோரியாவிற்கான ஒரு இசை வீடியோவில் தோன்றினார் மற்றும் நிறுவனங்களின்  விளம்பரங்களுக்கும் தோன்றினார். 
பின்னர் அவர் தொலைக்காட்சி தொடரான "ராஜ்தானி"யில் தோன்றினார். 2002 ஆம் ஆண்டில் அவர் ஃபெமினா மிஸ் இந்தியா யுனிவர்ஸ் பட்டத்தை வென்றார், மேலும் பின்னர் போர்டோ ரீக்கோவில் நடந்த மிஸ் யுனிவர்ஸ் 2002  பட்டத்திற்கான போட்டியில் 10 இறுதிப் போட்டியாளர்களில் ஒருவரானார்.

### திரை வாழ்க்கை
துபியா 1994 ஆம் ஆண்டில் குழந்தை நட்சத்திரமாக மலையாளத் திரைப்படமான "மின்னராம்" திரைப்படத்தில் மோகன்லால் உடன் நடித்தார். 2003 ஆம் ஆண்டு வெளியான "கயாமத்: சிட்டி அன்ட் த்ரட்" என்ற பாலிவுட் படத்தில் அறிமுகமானார், இது சுமாரான வசூலையே பெற்றுத் தந்தது.

## தனிப்பட்ட வாழ்க்கை
துபியா மும்பை மராத்தானுக்கு ஆதரவளித்தார், அது இந்தியாவின் அறக்கட்டளைக்கு 5 லட்சத்திற்கும் மேலாக உயர்த்த உதவியது அவர் 2011 சிக்கிம் நிலநடுக்கத்தில் பாதிக்கப்பட்டவர்களுக்கு பணம் திரட்ட உதவினார். நடிகர்கள் சுனில் ஷெட்டி, விவேக் ஒபரோய், அனில் கபூர் மற்றும் நடிகை பிபாசா பாசு போன்ற பாலிவுட் நடிகர்களுடன் சிறப்பு விருந்தினராக ஹீரு கோல்டன் திரைப்பட விருதுகள் 2014 நிகழ்ச்சியில் பங்கேற்றார் .
மே 10, 2018 ஆம் ஆண்டு குருத்வாராவில் நடந்த ஒரு தனி விழாவில் நடிகர் ஆங்கட் பேடியை மணந்தார். 2008 நவம்பர் 18, அன்று, அவர் தனது முதல் குழந்தையான மெஹர் துபியா பேடிக்கு தாயானார்.

## குறிப்புகள்

## வெளி இணைப்புகள்

* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
அனிதா காரா

**அனிதா காரா** (*Anita Gara*) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1983 ஆம் ஆண்டு மார்ச்சு  மாதம் நான்காம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர், அனைத்துலக பெண் சதுரங்க மாசுட்டர் போன்ற பட்டங்களுடன்  சதுரங்கம் ஆடி வருகின்றார். 2000, 2001, 2009, 2013, 2016, 2017 ஆண்டுகளில் அங்கேரிய பெண்கள் சதுரங்க சாம்பியன் பட்ட்த்தை அனிதா வென்றிருக்கிறார். 
பெண்களுக்கான சதுரங்க ஒலிம்பியாடு, பெண்கள் ஐரோப்பிய சதுரங்க அணி சாம்பியன் பட்டப் போட்டி, 18 வயதுக்கு உட்பட்டோர் பெண்கள் சதுரங்கப் போட்டி போன்ற அணிகள் கலந்து கொள்ளும் சதுரங்கப் போட்டிகளில் அங்கேரி நாடு சார்பாக கலந்து கொள்ளும் பெண்கள் அணியில் அனித காரா பங்கு கொண்டு விளையாடியிருக்கிறார். அசர்பைசானின் பக்கூ நகரில் 2016 ஆம் ஆண்டு நடைபெற்ற சதுரங்க ஒலிம்பியாடு போட்டியில் விளையாடிய அனிதா 5 வது சதுரங்கப் பலகையில் விளையாடி தனிநபர் வெண்கலப் பதக்கத்தை வென்றார்.   
அனிதாவின் சகோதரி டிசியா காராவும் ஒரு பெண்கள் கிராண்டு மாசுட்டர் ஆவார்.
## மேற்கோள்கள்
 
## புற இணைப்புகள்
*Anita Gara chess games at 365Chess.com
*Anita Gara team chess record at OlimpBase.org

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அங்கேரிய சதுரங்க வீரர்கள்
ஒல்கா பேப்யி

**ஒல்கா பேப்யி** (*Olga Babiy*) என்பவர் உக்ரைன் நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1989 ஆம் ஆண்டு சூன் மாதம் இருபதாம் ஆம் நாள் பிறந்தார். 2013 ஆம் ஆண்டு முதல் பெண் கிராண்டு மாசுட்டர் என்ற பட்டத்துடன் சதுரங்கம் ஆடி வருகின்றார்.

## சதுரங்க வாழ்க்கை
2009 ஆம் ஆண்டு நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியில் 20 வயதுக்கு உட்பட்டோர் பிரிவில் பேப்யி வெற்றி பெற்றார் . இதே ஆண்டு எவ்பேட்டோரியாவில் நடைபெற்ற உக்ரைனிய பெண்கள் தேசிய சதுரங்க சாம்பியன் பட்டப் போட்டியில் இவர் வெண்கலப் பதக்கம் வென்றார் .சீனாவின் சென்சென் நகரில் 2011 ஆம் ஆண்டு நடைபெற்ற கோடைகால அனைத்துலக பல்கலைக்கழக அணிப் போட்டியில் உக்ரைனிய மாணவர் அணியில் பங்கேற்று விளையாடி வெள்ளி பதக்கம் பெற காரணமாக இருந்தார். 2015 ஆம் ஆண்டு உக்ரைனின் லிவிவ் நகரில் நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியில் இவர் வெள்ளிப் பதக்கம் வென்றார். 
2008 ஆம் ஆண்டில் பிடே அமைப்பின் அனைத்துலக பெண்கள் சதுரங்க மாசுட்டர் பட்டமும், தொடர்ந்து ஐந்து ஆண்டுகளுக்குப் ப் இன்னர் பெண்கள் கிராண்டு மாசுட்டர் பட்டமும் இவருக்கு வழங்கப்பட்டது .

## மேற்கோள்கள்
 
## புற இணைப்புகள்
*Olga Babiy chess games at 365Chess.com

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உக்ரைனிய சதுரங்க ஆட்ட வீரர்கள்
கிளைக்கோசைலமீன்கள்

**கிளைக்கோசைலமீன்கள்** (Glycosylamines) என்பவை ஒரு கிளைக்கோசைல் தொகுதியானது ஒருஅமினோ தொகுதியுடன், -NR2 இணைந்த அமைப்பைக் கொண்ட உயிர்வேதியியல் சேர்மம் ஆகும். இவை ஒரு வகையான கிளைக்கோசைடுகளாகவும் இருப்பதால், N-கிளைக்கோசைடுகள் எனவும் அழைக்கப்படுகின்றன. கிளைக்கோசைல் தொகுதிகளை கார்போவதரைட்டுகளில் இருந்து வருவிக்கப்பட முடியும். கிளைக்கோசைல் தொகுதியும், அமினோ தொகுதியும் ஒரு கிளைக்கோசைடு பிணைப்பின் வாயிலாக இணைக்கப்பட்டு ஒரு வளைய அரைஅமினல்ஈதரை(α-அமினோஈதர்) உருவாக்குகின்றன.

உதாரணங்கள் அடினோசின் போன்ற நியூக்ளியோசைடுகளை உள்ளடக்கியுள்ளன.

## மேற்கோள்கள்

பகுப்பு:கார்போவைதரேட்டுகள்
பகுப்பு:உயிரிமூலக்கூறுகள்
சுர்பி ஜியோதி

**சுர்பி ஜியோதி** (Surbhi Jyoti) 1988 மே 29 அன்று பிறந்த ஒரு இந்திய தொலைக்காட்சி நடிகையாவார். காதலுக்கு சலாம் என்ற தொடரில் நடித்ததற்காக நன்கு அறியப்படுகிறார். தற்போது கலர்ஸ் தொலைகாட்சியில் ஒளிப்பரப்பாகும் தொடரான நாகினி 3 என்ற தொடரில் "பேலா" என்ற பாத்திரத்தில் தோன்றுகிறார்.

## இளமை வாழ்க்கை
ஜியோதி இந்தியாவின் பஞ்சாப் பகுதியிலுள்ள ஜலந்தர் என்ற இடத்தில் பிறந்தார். ஜியோதி தனது ஆரம்பகால கல்வியை "சிவ் ஜோதி பப்ளிக் பள்ளி"யில் பயின்று, பின்னர் "ஹன்ஸ் ராஜ் மஹிலா மகா வித்தியாலயா"வில் பட்டம் பெற்றார். இவர் "அபீஜி நுண்கலைக் கல்லூரி"யில் ஆங்கிலத்தில் முதுகலைப் பட்டம் பெற்றுள்ளார்.

## தொழில்
ஜியோதி தனது வாழ்க்கையை பிராந்திய நாடக மற்றும் திரைப்படங்களுடன் தொடங்கினார்.  அவர் ஒரு ரேடியோ ஜாக்கியும் கூட. அவர் பஞ்சாபி மொழித் திரைப்படங்களான "இக் குடி பஞ்சாப் டி]" , "ராவுலா பாய் கயா" , "முண்டே பாட்டியாலா டி" மற்றும் பஞ்சாபி தொலைக்காட்சி தொடர்களான "அக்கிய்யான் டூ டோர் ஜெயன் நா" மற்றும் "கச் தியான் வங்கா" போன்றற்றிலும் பணியாற்றியுள்ளார். 2012 ஆம் ஆண்டின் முடிவில், 4 லயன்ஸ் பிலிம்ஸ் தயாரிப்பில் "ஜீ தொலைக்காட்சி"யில் ஒளிபரப்பப்பட்ட காதலுக்கு சலாம் என்ற தொடர் இவருக்கு கிடைத்தது. அதில் ஜோயா ஃபாரூகி என்ற பாத்திரத்தில் நடித்தார். அந்த பாத்திரத்தின் சித்தரிப்புக்கு, அவர் GR8 இன் விருதை வென்றார். 2013இல் இந்திய தொலைக்காட்சி நிகழ்ச்சிக்கான அகாடமி விருது மற்றும் சிறந்த நடிகருக்கான ஜீ கோல்ட் விருது  ஆகியவற்றை பெற்றார். கரண் சிங் குரோவருடன் சிறந்த ஜோடி விருதை வென்றார். 2014இல், காதலுக்கு சலாம் என்ற தொடரை மீண்டும் துவங்கினார், இதில் சனம் செஹர் என்ற இரட்டைப் பாத்திரத்தில் நடித்தார் 

ஜூன் 2018 வரை கலர்ஸ் தொலைகாட்சியில் ஒளிப்பரப்பாகும் தொடரான நாகினி 3 என்ற தொடரில் "பேலா" என்ற பாத்திரத்தில் நடித்து வந்தார்.

## குறிப்புகள்

## வெளி இணைப்புகள்
*
*

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:1988 பிறப்புகள்
விஜயகாந்த் திரைவாழ்க்கை

**[[விஜயகாந்த்]]** என்பவர் புகழ்பெற்ற தமிழ் நடிகராக இருந்தவர். இவரது திரை வாழ்க்கை குறித்த தகவல்கள் இங்கு பட்டியலிடப்பட்டுள்ளன.

## திரைப்படங்கள்
### நடிகராக
#### 2010

#### 2000

#### 1990

### நடித்த திரைப்படங்கள்

# 1979 - அகல் விளக்கு
# 1979 - இனிக்கும் இளமை
# 1980 - நீரோட்டம்  
# 1980 - சாமந்திப்பூ
# 1980 - தூரத்து இடிமுழக்கம்
# 1981 - சட்டம் ஒரு இருட்டறை
# 1981 - சிவப்பு மல்லி
# 1981 - நெஞ்சில் துணிவிருந்தால்
# 1981 - சாதிக்கொரு நீதி
# 1981 - நீதி பிழைத்தது
# 1982 - பார்வையின் மறுபக்கம்
# 1982 - சிவந்த கண்கள்
# 1982 - சட்டம் சிரிக்கிறது
# 1982 - பட்டணத்து ராஜாக்கள்
# 1982 - ஓம் சக்தி
# 1982 - ஆட்டோ ராஜா
# 1983 - சாட்சி
# 1983 - டௌரி கல்யாணம்
# 1983 - நான் சூட்டிய மலர்
# 1984 - மதுரை சூரன்
# 1984 - மெட்ராஸ் வாத்தியார்
# 1984 - வெற்றி
# 1984 - வேங்கையின் மைந்தன்
# 1984 - நாளை உனது நாள்
# 1984 - நூறாவது நாள்
# 1984 - குடும்பம்
# 1984 - மாமன் மச்சான்
# 1984 - குழந்தை ஏசு
# 1984 - சத்தியம் நீயே
# 1984 - தீர்ப்பு என் கையில்
# 1984 - இது எங்க பூமி
# 1984 - வெள்ளை புறா ஒன்று
# 1984 - வைதேகி காத்திருந்தாள்
# 1984 - நல்ல நாள்
# 1984 - ஜனவரி 1
# 1984 - சபாஷ்
# 1984 - வீட்டுக்கு ஒரு கண்ணகி
# 1985 - அமுதகானம்
# 1985 - அலையோசை
# 1985 - சந்தோஷக் கனவுகள்
# 1985 - புதுயுகம்
# 1985 - நவக்கிரக நாயகி
# 1985 - புதிய சகாப்தம்
# 1985 - புதிய தீர்ப்பு
# 1985 - எங்கள் குரல்
# 1985 - ஈட்டி
# 1985 - நீதியின் மறுபக்கம்
# 1985 - அன்னை பூமி
# 1985 - ஏமாற்றாதே ஏமாறாதே
# 1985 - தண்டனை
# 1985 - நானே ராஜா நானே மந்திரி
# 1985 - ராமன் ஶ்ரீராமன்
# 1986 - அம்மன் கோயில் கிழக்காலே
# 1986 - அன்னை என் தெய்வம்
# 1986 - ஊமை விழிகள்
# 1986 - எனக்கு நானே நீதிபதி
# 1986 - ஒரு இனிய உதயம்
# 1986 - கரிமேடு கருவாயன் 
# 1986 - நம்பினார் கெடுவதில்லை
# 1986 - தர்ம தேவதை
# 1986 - மனக்கணக்கு
# 1986 - தழுவாத கைகள்
# 1986 - வசந்த ராகம்
# 1987 - வீரபாண்டியன்
# 1987 - கூலிக்காரன்
# 1987 - சட்டம் ஒரு விளையாட்டு
# 1987 - சிறைப்பறவை
# 1987 - சொல்வதெல்லாம் உண்மை
# 1987 - நினைவே ஒரு சங்கீதம்
# 1987 - பூமழை பொழியுது
# 1987 - ஊழவன் மகன்
# 1987 - வீரன் வேலுத்தம்பி
# 1987 - வேலுண்டு வினையில்லை
# 1988 - உழைத்து வாழ வேண்டும்
# 1988 - உள்ளத்தில் நல்ல உள்ளம்
# 1988 - காலையும் நீயே மாலையும் நீயே
# 1988 - செந்தூரப்பூவே
# 1988 - தம்பி தங்கக் கம்பி
# 1988 - தெற்கத்திக்கள்ளன்
# 1988 - தென்பாண்டிச்சீமையிலே
# 1988 - நல்லவன்
# 1988 - பூந்தோட்ட காவல்காரன்
# 1988 - மக்கள் ஆணையிட்டால்
# 1989 - என் புருஷன்தான் எனக்கு மட்டும்தான்
# 1989 - தர்மம் வெல்லும்
# 1989 - பொறுத்தது போதும்
# 1989 - பொன்மன செல்வன்
# 1989 - மீனாட்சி திருவிளையாடல்
# 1989 - ராஜநடை

#### 1970

## தயாரிப்பு
விஜயகாந்த் மற்றும் அவரது மச்சினன் எல்.கே. சுதீஷ் ஆகியோர் இணைந்து கேப்டன் சினி கிரியேசன்சு என்ற தயாரிப்பு நிறுவனத்தை நடத்தினர்.

**[[வல்லரசு (திரைப்படம்)|வல்லரசு]]* (2000)
**[[நரசிம்மா (திரைப்படம்)|நரசிம்மா]]* (2001)
**[[தென்னவன் (திரைப்படம்)|தென்னவன்]]* (2003)
**[[எங்கள் அண்ணா (திரைப்படம்)|எங்கள் அண்ணா]]* (2004)
**[[சுதேசி]]* (2006)
**[[அரசாங்கம்]]* (2008)
**[[விருதகிரி (திரைப்படம்)|விருதகிரி]]* (2010)
**[[சகாப்தம்]]* (2015)

## மேற்கோள்கள்

பகுப்பு:தமிழ்த் திரைப்படம் தொடர்பான பட்டியல்கள்
பிந்து

**பிந்து** (Bindu) 1951 ஏப்ரல் 17 அன்று பிறந்த இவர் ஒரு இந்திய நடிகையாவார். 1970 களில் பிரபலமானவர், பல விருதுகளுக்கான பரிந்துரைகளை பெற்றார். நான்கு தசாப்தங்களுக்கு மேலாக வாழ்ந்த ஒரு வாழ்க்கையில் 160 க்கும் மேற்பட்ட திரைப்படங்களில் நடித்துள்ளார், மேலும், "காடி படாங்"(1970) படத்தில் "சப்னம்" என்ற அவரது பாத்திரத்திற்காக மிகவும் நினைவுபடுத்தப்பட்டவர் 

## ஆரம்ப வாழ்க்கை
குசராத்துமாநிலம் வல்சாடு மாவட்டம், ஹனுமான் பக்தா என்ற சிறு கிராமத்தில் திரைப்படத் தயாரிப்பாளர் நானுபாய் தேசாய் மற்றும் அவரது மனைவி ஜோத்ஸனா ஆகியோருக்கு பிந்து பிறந்தார். பிந்துவின் வெற்றிக்கான பாதை எளிதான ஒன்று அல்ல. 13 வயதிலேயே அவரின் தந்தை இறந்துவிட்டார். மூத்த மகளாக இருந்ததால், பணத்தை சம்பாதிப்பது இவர் மேல் சுமத்தப்பட்டது, குடும்ப பாரம் இவரது தோள்களில் விழுந்தது. பிந்து கல்லூரி பட்டதாரி மானவியாக "அன்பத்" (1962) என்ற திரைப்படத்தில் அறிமுகமானார். அப்போது அவர் 11 வயதில் இருந்தார்.
## தொழில்
1969 இல் பிந்து நடித்த "இட்டஃபக்" மற்றும் "தொ ரஸ்த்" ஆகிய இரண்டு படங்களும் வெற்றி பெற்றது. இங்கிருந்து அவர் சக்தி சாமந்தாவின் "காடி பத்தாங்" (1970) படத்தில் தனது வெற்றி கதையை எழுதினார், அதில் "மேரா நாம் சப்னம்" என்ற பாடலுக்கு இவர் நடனமாடியது இன்றும் கூட இது ஒரு சிறப்பம்சமாகும்

## சொந்த வாழ்க்கை
பிந்து அவரது குழந்தை பருவ அன்பானதாகும், இவர் தனது அடுத்த அண்டைவீட்டுக்காரரான் சம்பக்லால் ஜவேரியை மணந்தார். அவர்களுக்கு குழந்தைகள் இல்லை. தற்போது அவர் புனே கோர்காவன் பார்க் என்ற இடத்தில் வசிக்கிறார். அவர் டெர்பியில் உறுப்பினராக உள்ளார், மேலும் புனேயில் ரேஸ் கோட்டத்தில் அடிக்கடி காணப்பட்டார்.

## குறிப்புகள்

## வெளி இணைப்புகள்

* 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
மரியா மனாகோவா

**மரியா மனாகோவா** (*Maria Manakova*) என்பவர் உருசியாவின் கசான் நகரில் பிறந்த செர்பிய நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1974 ஆம் ஆண்டு மார்ச்சு  மாதம் முதல்  நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் சதுரங்கம் ஆடி வருகின்றார். செர்பிய நாட்டில் பல ஆண்டுகளாக வசித்து வரும் மரியா யுகோசுலேவியா பெண்கள் சதுரங்க அணிக்காக விளையாடி வருகிறார். 
1999 ஆம் ஆண்டு பத்தூமி நகரில் நடைபெற்ற பெண்கள் ஐரோப்பிய அணி சதுரங்க சாம்பியன் பட்டப் போட்டியில் யுகோசுலேவிய அணி வெள்ளிப் பதக்கம் வென்றது. மரியா எந்த ஆட்டத்திலும் விளையாடாமல் அணியில் மாற்று ஆட்டக்காரராகவே இருந்தார். அடுத்த ஆண்டு நடைபெற்ற பெண்கள் உலக சதுரங்க சாம்பியன் பட்டப் போட்டியில் போட்டியிட்ட மரியா இரண்டாவது சுற்று வரை முன்னேறினார். 2013 ஆம் ஆண்டு செர்பிய பெண்கள் சாம்பியன் பட்டத்தை மரியா வென்றார்.

இவருடைய அதிகபட்ச எலோ தரப்புள்ளிகள் 2395 ஆகும். ஏப்ரல் 2001 இல் இந்த புள்ளிகளை அவர் எடுத்திருந்தார்.

## மேற்கோள்கள்
 
## புற இணைப்புகள்
* Maria Manakova chess games at 365Chess.com
* The Sunday Times: World Chess Beauty Contest - "Soft-Pawn" causes flap

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:செர்பிய சதுரங்க வீரர்கள்
நியூக்ளோசிடின்

**நியூக்ளோசிடின்** (*Nucleocidin*)  என்பது C10H13FN6O6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புளோரினைக் கொண்டுள்ள நியூக்ளியோசைடான இதை சிடெரெப்டோமைசெசு கால்வசு வகை பாக்டீரியா இனம் உற்பத்தி செய்கிறது.

## மேற்கோள்கள்

பகுப்பு:கரிம புளோரைடுகள்
பகுப்பு:சல்பமேட்டுகள்
பகுப்பு:உயிர்வேதியியல்
பகுப்பு:நியூக்ளியோசைடுகள்
அலுமினோவெப்ப வினை

**அலுமினோவெப்ப வினைகள்** (Aluminothermic reactions) என்பவை உயர் வெப்ப நிலைகளில் அலுமினியத்தைப் பயன்படுத்தும் வெப்பஉமிழ் வேதிவினைகள் ஆகும். இந்த செயல்முறையானது தொழிற்துறையில் இரும்பின் உலோகக் கலவைகளை தயாரிப்பதற்கு பயனுள்ள முறையாகும். மிகவும் முன்னோடியான உதாரணமானது, இரும்பு ஆக்சைடுகள் அலுமினியத்துடன் வினைபுரிந்து இரும்பினை உருவாக்கும் வெப்ப வினையாகும்:

: Fe2O3  +  2 Al   &rarr;   2 Fe  +  Al2O3

இருப்பினும், இந்த குறிப்பிட்ட வினையானது அலுமினோவெப்ப வினைகளின் மிக முக்கியமான பயன்பாடான இரும்புஉலோகக்கலவைகள் தயாரிப்பு என்பதோடு தொடர்பில்லாததாகும். இதற்குப் பதிலாக, இன்னும் விலைமலிவான ஒடுக்க வினைபொருளான கற்கறியைப் பயன்படுத்திக் கொள்ளும் கார்போவெப்ப வினைகள் இரும்பின் தயாரிப்பில் பயன்படுகின்றன.

## வரலாறு
அலுமினோவெப்பமுறையானது உருஷ்ய அறிவியலாளர் நிகோலே பெகேடோவ் உக்ரைனில் உள்ள கார்கிவ் பல்கலைக்கழகத்தில் நிகழ்த்திய ஆய்வுகளிலிருந்து தொடங்குகின்றது. இவரது சோதனையானது, உயர் வெப்பநிலையில் அலுமினியமானது உலோகங்களை அவற்றின் ஆக்சைடுகளிலிருந்து மீட்கும் வல்லமை உடையது என்பதை நிரூபித்தார்.  இந்த வினையானது உலோக ஆக்சைடுகளின் கார்பனற்ற ஒடுக்கத்திற்க முதலில் பயன்படுத்தப்பட்டது. இந்த வினையானது மிகவும் வெப்ப உமிழ் தன்மையைக் கொண்டதாகும். ஆனால், இந்த வினையில் திண்ம நிலையில் உள்ள அணுக்களுக்கிடையேயான பிணைப்புகள் உடைக்கப்பட வேண்டியுள்ளதால், இந்த வினையானது மிக அதிக கிளர்வுறு ஆற்றலைக் கொண்டுள்ளது. ஆக்சைடானது அலுமினியத்துடன் புடக்குகையுலையில் வைத்து வெப்பப்படுத்தப்படுகிறது. தப்பியோடும் எதிர்வினையானது, மிகக் குறைவான அளவிலான பொருட்களையே உருவாக்கும் வகையிலாக இருந்தது. ஆன்ஸ் கோல்டுஸ்மிட் என்வர் 1893 முதல் 1898 வரை உள்ள காலத்தில் அலுமினோவெப்பமுறையினை பின்வரும் முறையில் மேம்படுத்தினார். இவரது முறைப்படி, வெளியிலிருந்து வெப்பப்படுத்தும் முறைக்கு பதிலாக, உலோக ஆக்சைடு தூள் மற்றும் அலுமினியத் தூள் அடங்கிய கலவையை ஒரு தொடக்க வினையைப் பயன்படுத்தி எரியூட்டினார்.  இந்த முறையானது 1898 ஆம் ஆண்டில் காப்புரிமை பெறப்பட்டது. பிற்காலத்தில் தொடருந்து இருப்புப்பாதை பற்றவைப்பிற்கு இந்த முறையானது அதிக அளவில் பயன்படுத்தப்பட்டது.

## பயன்பாடுகள்
அலுமினோவெப்ப வினையானது பல இரும்பு கலப்புலோகங்களின் தயாிப்பிற்குப் பயன்படுத்தப்பட்டது, உதாரணமாக, நியோபியம் பென்டாக்சைடிலிருந்து இரும்புநியோபியம், வனேடியம(V) ஆக்சைடு மற்றும் இரும்பிலிருநு்து வனேடியம் இரும்பு போன்றவற்றை தயாரிக்கும் வினைகளைக் குறிப்பிடலாம். இந்த செயல்முறையானது ஆக்சைடானது அலுமினியத்தால் ஒடுக்கப்படும் வினையிலிருந்து தொடங்குகிறது:
:3 V2O5  +  10 Al  →   5 Al2O3  +  6 V

இதர உலோகங்களும் இதே முறையில் தயாரிக்கப்படலாம்.

அலுமினோவெப்ப வினையானது, தொடருந்து இருப்புப்பாதைகளில் பற்றவைப்பு செய்ய பயன்படுகிறது. தொடர்ச்சியாக பற்றவைப்பு செய்யப்பட்ட  இருப்புப்பாதைகளில் செய்வதற்கு கடினமான சிறுசிறு பழுதுகளை சரிசெய்வதற்கும் சிக்கலான நிறுவுதல் பணிகளை  அந்தந்த இடங்களிலேயே சென்று செய்வதற்கும் மிகவும் பயனுள்ள முறையாக இருக்கிறது. இந்த செயல்முறையின் மற்றுமொரு பொதுவான பயன்பாடானது, புவியிணைப்பு கொடுக்கப் பயன்படும் தாமிரக்கம்பிகளை பற்றவைப்பதாகும்.

## மேற்கோள்கள்

பகுப்பு:உலோகவியல்
பகுப்பு:கனிம வேதி வினைகள்
சாவித்ரி தேவி

**சாவித்ரி தேவி முகர்ஜி** (Savitri Devi)என்கிற சாவித்ரி தேவி "மாக்ஸிமியானி போர்டாஸ்" என்பவரின் புனைபெயராகும். இவரது காலம் செப்டம்பர் 30, 1905 முதல் அக்டோபர் 22, 1982 வரை ஆகும். இவர் கிரீக், பிரெஞ்சு, இத்தாலியன் மொழி எழுத்தாளர் ஆவார். இவர் ஒரு ஆழ்ந்த சூழலியலின் முக்கிய ஆதரவாளர் ஆவார், மற்றும் நாசிசம், அச்சு நாடுகளுக்கு எதிராக இரண்டாம் உலகப் போரின் போது நேச நாடுகளின் சார்பில் இந்தியாவிற்கான உளவாளியாக இருந்தார்  விலங்குரிமை இயக்கங்கள் பற்றி அவர் எழுதினார், 1960 களில் நாஜி இயக்கத்தில் ஒரு முக்கிய உறுப்பினராக இருந்தார்

1959 இல், விலங்குரிமை விவாதத்தை "தி இம்பீச்மெண்ட் ஆஃப் மேன்" என்ற புத்தகத்தில் எழுதியுள்ளார் மேலும், இந்து சமயத்தின் ஆதரவாளராக இருந்தார்.

## இளமைப்பருவம்
"மாக்ஸிமியானி  ஜூலியா போர்டாஸ்" என்ற இயற்பெயருடன் 1905இல் பிறந்த சாவித்ரி தேவி மாக்சிம் போர்ட்டஸ் என்பவருக்கு மகளாவார். கிரேக்க மற்றும் இத்தாலிய வம்சாவளியைச் சேர்ந்த ஒரு பிரெஞ்சு குடிமகனுக்கும், ஒரு ஆங்கில பெண்மணிக்கும் மகளாகவார். ஜூலியா போர்டாஸ் எடைக்குறைவாக குறைப்பிரசவத்தில் பிறந்தவர். குழந்தை பருவத்திலிருந்து அவர் தனது அரசியல் கருத்துக்களை வலியுறுத்தினார். மேலும், அவரது வாழ்நாள் முழுவதும், அவர் விலங்குகளின்  உரிமைகளுக்காகக் குரல்கொடுப்பவராக இருந்தார். அவரது முந்தைய அரசியல் தொடர்புகள் கிரேக்க தேசியவாதத்துடன் இருந்தன.

இவர், தத்துவம் மற்றும் வேதியியல் படித்தார், இரண்டு முதுகலை பட்டங்கள் மற்றும் ஒரு முனைவர் பட்டத்தை தத்துவத்தில் லியோன் பல்கலைக்கழகத்தில் பெற்றார். அடுத்து இவர் கிரேக்கத்திற்குப் பயணம் செய்தார், அங்குள்ள புகழ்பெற்ற இடிபாடுகளை ஆய்வு செய்தார். இங்கே  ஹெயின்ரிச் ஷிலீமேனின் சுவசுத்திக்காவின் அனத்தோலியா  கண்டுபிடிப்பை அறிந்திருந்தார். பண்டைக் கிரேக்கம், ஆரியர்களின் மூலமாக இருந்ததாக அவரது முடிவு இருந்தது.

## மேற்கோள் தரவுகள்

## வெளி இணைப்புகள்

* The Savitri Devi Archive

பகுப்பு:1905 பிறப்புகள்
பகுப்பு:1982 இறப்புகள்
பகுப்பு:இந்து தேசியம்
பகுப்பு:இந்திய விடுதலைப் போராட்ட வீரர்கள்
பகுப்பு:விலங்குரிமை அறிஞர்கள்
பகுப்பு:விலங்குரிமை செயற்பாட்டாளர்கள்
எத்தியோப்பியன் ஏர்லைன்சு வானூர்தி 302

**எத்தியோப்பியன் ஏர்லைன்சு வானூர்தி 302** (*Ethiopian Airlines Flight 302*) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும்,  8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர்,  நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.

## மேற்கோள்கள்

பகுப்பு:2019 இல் வானூர்தி விபத்துகளும் நிகழ்வுகளும்
பகுப்பு:எத்தியோப்பியாவில் நிகழ்வுகள்
இயற்பியலறிஞர்

இயற்பியலறிஞர் (*Physicist*)என்பவர் இயற்பியல் என்ற துறையில் நிபுணர் ஆவர்.  இயற்பியல் என்பது பொருளியல் அண்டத்தின் அனைத்து நீட்டல் அளவுறை கால அளவுறைகளிலும்  பொருளுக்கும் ஆற்றலுக்கும் இடையே ஏற்படும் ஊடாட்டங்களையும் அடக்கிய அறிவியற்றுறை ஆகும். எனவே இயற்பியலறிஞர்கள் பொதுவாகவே நிகழ்பாடுகளின் அடிமூலமான இறுதிக் காரணத்தைக் கண்டறிவதில் ஈடுபாடுள்ளவர்கள்; மேலும் தங்கள் புரிதலைக் கணிதவழியாகக் கட்டமைப்பர். 

இயற்பியலறிஞர்கள் அனைத்து நீட்டல் அளவுறைகளையும் எட்டியபடியான அகன்ற ஆய்வுப்புலங்களில் ஆய்வுப்பணி புரிவர்: அணுவக இயற்பியல், அணுத்துகளியற்பியல் என்று தொடங்கி உயிரியலியற்பியல் என்றெல்லாந் தாண்டி அண்டம் முழுதையும் உள்ளடக்கிய அண்டவியல் அளவுறை வரைக்கும் என்று அந்த ஆய்வுப்புலங்களின் அகவை எட்டும். இயற்பியலறிஞர்கள் இருவகைப்படுவர்: பொருளியல் நிகழ்பாட்டுக் கவனிப்பிலும் சோதனைப் பகுப்பாய்விலும் ஈடுபடும் சோதனை இயற்பியலறிஞர்கள் என்றும் இயற்கை நிகழ்பாடுகளின் காரணங்காணல், விளக்கம், கணிப்பு ஆகிய நோக்கங்களோடு பொருளியல் அமையங்களுக்குக் கணித அந்தாயங்களை அமைப்பதில் ஈடுபடும் கோட்பாட்டியல் இயற்பியலறிஞர்கள் என்றும் இருவகையினர்.

## மேற்கோள்கள்

பகுப்பு:இயற்பியலாளர்கள்
ரூபாய் (திரைப்படம்)

**ரூபாய்** (***Rubaai***) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.

## நடிகர்கள்
சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.

## கதைச்சுருக்கம்
இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.

அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.

வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.

## ஒலிப்பதிவு
இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.

## தயாரிப்பு
பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். *பைசா* என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் *பைசல்* என்று ஊடகங்களில் தவறாக வெளியானது. 2016 மத்தியில் படம் *ரூபாய்* என்று பெயரிடப்பட்டது.

## வெளியீடு
*பண்டிகை*, *ஜெமினி கணேசனும் சுருளிராஜனும், திரி* போன்ற படங்களுடன் 14 ஜூலை 2017 அன்று *ருபாய்* படமும் வெளியானது.*Rubaai* was released on 14 July 2017, alongside three other medium budget films, *[[Pandigai]]*, *[[Gemini Ganeshanum Suruli Raajanum]]* and *[[Thiri]]*.

## விமர்சனம்
காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பென்சல்போதயோன்

**பென்சல்போதயோன்** (*Fensulfothion*) என்பது C11H17O4PS2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பூச்சிக்கொல்லியாகவும் உருளைப்புழு கொல்லியாகவும் இச்சேர்மம் பயன்படுத்தப்படுகிறது. உயர் நச்சுத்தன்மை கொண்ட சேர்மமாக இருப்பதால் மிகவும் ஆபத்தான வேதிப் பொருள்களின் பட்டியலில் இது பட்டியலிடப்பட்டுள்ளது. சோளம், வெங்காயம், வேர்வகை காய்கறிகள், அன்னாசி, வாழைப்பழங்கள், கரும்பு, சர்க்கரைவள்ளிகள், பட்டாணி, முதலியவற்றில் பென்சல்போதயோன் பரவலாக பயன்படுத்தப்படுகிறது 

## மேற்கோள்கள்

பகுப்பு:எத்தில் எசுத்தர்கள்
பகுப்பு:கரிம பாசுபேட்டுகள்
பகுப்பு:சல்பாக்சைடுகள்
ஆக்சிடைசல்போடோன்

**ஆக்சிடைசல்போடோன்** (*Oxydisulfoton*) என்பது C8H19O3PS3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பூச்சிக்கொல்லியாகவும் மெல்லிடலிக் கொல்லியாகவும் இச்சேர்மம் பயன்படுத்தப்படுகிறது. உயர் நச்சுத்தன்மை கொண்ட சேர்மமாக இருப்பதால் மிகவும் ஆபத்தான வேதிப் பொருள்களின் பட்டியலில் இது பட்டியலிடப்பட்டுள்ளது. அமெரிக்காவின் அவசரக்கால திட்டமிடல் மற்றும் சமூக தகவல் அறியும் சட்டம் 42 யு.எசு.சி.11002 இன் படி இச்சேர்மத்தை குறிப்பிட்ட அளவுக்கு மேல் தயாரிப்பதும் சேமித்து வைப்பதும் குற்றமாகும். எனவே ஆக்சிடைசல்போடோன் தயாரிப்பது இங்கு கட்டுபடுத்தப்படுகிறது..

## மேற்கோள்கள்

பகுப்பு:எத்தில் எசுத்தர்கள்
பகுப்பு:சல்பாக்சைடுகள்
பகுப்பு:பூச்சிக்கொல்லிகள்
பகுப்பு:கரிம பாசுபேட்டுகள்
எலினா டேனியலியன்

**எலினா டேனியலியன்** (*Elina Danielian*) என்பவர் அர்மீனியாவின் பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு ஆகத்து  மாதம் 16 ஆம் நாள் பக்கூ நகரில் பிறந்தார். 1993, 1994. 1999, 2002, 2003, 2004 ஆகிய ஆறு ஆண்டுகளிலும் நடைபெற்ற அர்மீனிய பெண்கள் சதுரங்க சாம்பியன் பட்டத்தை இவர் வென்றார். 1992 முதல் 2014 வரை நடைபெற்ற பெண்கள் சதுரங்க ஒலிம்பியாடு போட்டிகளில் அர்மீனியாவின் சார்பாக இவர் 12 முறை பங்கேற்றுள்ளார். 2003 ஆம் ஆண்டு புளோவ்டிவ் நகரில் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியில் தங்கப் பதக்கம் வென்ற அர்மீனிய அனியில் இவர் ஓர் அங்கமாக இருந்தார்.

1992 ஆம் ஆண்டு துயிசுபர்க் நகரில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 1993 ஆம் ஆண்டு பிராடிசுலாவாவில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியிலும் வெற்றி பெற்றார். 2001 இல் மின்சுக் நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியிலும் வெற்றியைப் பெற்றார்.

2011 மார்ச்சு மாதத்தில் தோகாவில் நடைபெற்ற பிடே பெண்கள் கிராண்டு பிரிக்சு 2009-2011 போட்டியில் முதலிடத்திற்கான நிலையில் சமநிலை பெற்றார். 2011 பெண்கள் ஐரோப்பிய சதுரங்க சாம்பியன் போட்டியில் 8/11 புள்ளிகள் எடுத்து வெண்கலப் பதக்கம் வென்றார்.

## மேற்கோள்கள்

## வெளி இணைப்புகள்

*Elina Danielian chess games at 365Chess.com

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்